"Pateu" este un cuvânt pronunțat frecvent de români, însă mulți nu știu să-l folosească în contextul potrivit.
Majoritatea românilor folosesc forma "pateu" pentru a face trimitere la pasta realizată din ficat, care se consumă, în general, întinsă pe pâine.
Cu toate acestea, dicționarele limbii române arată clar faptul că este complet greșit să spunem "pateu" atunci când ne referim la produsul alimentar menționat, forma corectă fiind, de fapt, "pate".
Pe de altă parte, "pateu" este un cuvânt care face parte din vocabularul limbrii române, însă totul depinde de contextul în care îl folosim.
Astfel, este corect să spunem "pateu" când ne referim la un produs de patiserie, realizat din aluat umplut cu brânză, carne etc.
Prin urmare, ambele forme sunt corecte, însă trebuie să fim atenți la sensul pe care dorim să-l exprimăm, după cum se menționează în DOOM:
- PATEU (produs de patiserie) s. n., art. pateul; pl. pateuri
- PATE (pastă de ficat/ de carne) s. n., art. pateul; pl. pateuri
Formele sunt identice în situația în care termenii sunt articulați (exemplu: pateul).